open-index/open-wikipedia-markdown huggingface dataset:
Ha ha he he ho (De gærne har’e godt)

:*For selvbiografien om Kim Hansen (Herodes Falsk) se [[De gærne har det godt (bok)|De gærne har’e godt.]]*

**«Ha ha he he ho (De gærne har’e godt)»** er tittelkuttet på et musikkalbum med humortrioen Prima Vera, opprinnelig utgitt 18. oktober 1982. Sangen ble innspilt 6.-11. september 1982 i Arne Bendiksens Studio[1]. Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (synth), Jahn Teigen (synth og flygel).

Tekstens jeg heter Åge Fatte som er lei av den forutsigbare A4-tilværelsen og følgelig rømmer fra alt i livet og danser på diskotek om natta i stedet, mens han blant annet må gjemme seg bort fra politi, psykologer og skattemyndigheter.

Jahn Teigen synger og har med seg Tom Mathisen på kor i tittelsekvensen. Siden Teigen fikk teksten av Herodes Falsk i siste liten rett før sangpålegg, ble en av setningene litt utydelig siden han ikke fikk den ordentlig innøvd. Etter 0:31 sekunder synger han: «Han fant fram tvangstrøya, sa at du må sperres inn.»

En musikkvideo av låta ble inkludert på VHS kassetten *De gærne har’e godt*. I likhet med forsiden av albumomslaget, har Teigen sporadisk på seg klovnedrakt/sminke i videoen, mens Falsk har en gul lekeand på hodet samt at ansiktet hans er kraftig teipet over.

## Andre utgivelser
**[[Hopp 78–83]]* &ndash; (samleplate av Jahn Teigen utgitt i våren 1983)
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – konsert-versjon 1 hvor Teigen synger over et playback. Han glemmer deler av teksten i tredje vers).
**[[Prima Vera (a)live]]* &ndash; (konsertfilm utgitt oktober 2001 – konsert-versjon 2 samt at den er avslutningsekvensen i medleyen «Rest of the best»).
**[[Jahn Teigen fra Tønsberg]] &ndash; (konsertalbum utgitt [[2011]])
**Det beste fra Prima Vera* &ndash; (utgitt [[20. juni]] [[2016]])

Felles for disse sistnevnte utgivelsene, er at tittelen enten har blitt forkortet til «De gærne har'e godt» eller «De gærne har det godt».

[[Sol Heilo]] sang denne i *Hver gang vi møtes'' på TV 2 i 2019. Opptaket ble sendt 9. februar samme år. Tom Mathisen sa i programmet at sangen var «Jahn (Teigen) på sitt beste».

## Referanser
Glenn Williams

**Glenn David Williams** (født 18. juli 1977 i Gosford i New South Wales), australsk baseballspiller som deltok i de olympiske leker 2000 i Sydney og 2004 i Athen..

Williams vant en olympisk sølvmedalje i baseball under Sommer-OL 2004 i Athen. Han var med på det australske laget som kom på andreplass i turneringen bak Cuba. Australia tapte finalen til Cuba med 2-6.

## OL-medaljer
*  2004  Athen -  Sølv  i baseball  Australia

## Eksterne lenker
*
Rinilhaugen

**Rinilhaugen** er en topp i Lunner kommune, øst for Grua. Toppen ligger nær Nordre Korsvatnhaugen, og dette navnet brukes også om begge toppene. Toppen ligger i Rinilhaugen naturreservat, som ble opprettet 9.7.1993. Reservatet er avgrenset av Langvatnet i vest, Langvatnbekken i nord og deler av Korsvatnet i sør. Verneformålet er å ta vare på et variert og relativt lite påvirket barskogsområde, med innslag av sjeldne plantearter.

## Kilder
*
Velsvik

**Velsvik** er ei grend i Volda kommune i Møre og Romsdal. Grenda har 34 innbyggere per 2026, og ligger ved fylkesvei 652 mellom Lauvstad og Rovde.

## Referanser
Erik Moltke

**Erik Moltke** (født 4. april 1901 i Laurbjerg, død 19. oktober 1984 på Frederiksberg) var en dansk runolog.

## Livsforløp
Moltke var sønn av stasjonsforstander Carl Frederik Moltke (død 1944) og hustru Frederikke Marie f. Johnsen (død 1950). Han ble student ved Aalborg Katedralskole 1919; cand.mag. 1926; medudgiver af *Danmarks Runeindskrifter* 1927&ndash;42. Han var Nationalmuseets konsulent i runologiske og epigrafiske spørgsmål og fra 1971 leder af museets runologisk-epigrafiske laboratorium. Dr.phil. 1959. Medl. af Vetenskapssocieteten i Lund og af Dansk Selskab for Oldtids- og Middelalderforskning.

Erik Moltke utga sammen med Lis Jacobsen *Danmarks Runeindskrifter* (1941–42), som var basert på grundige undersøkelser av alle runeinnskrifter fra det eldre dansk territorium. Moltke utviklet og forbedret undersøkelsesmetodene ved sin innovative anvendelse av kunstlys til runefotografering. Gjennom utgivelse av tallrike artikler og bøker stod Moltke sentralt på dette felt, bl.a. i hovedverket *Runerne i Danmark og deres opprinnelse* (1976), hvor han alfabethistorisk forsøkte å påvise den latinske bakgrunn for runeskriften.

Han ytte også bidrag til kunsthistorien som redaktør ved Nationalmuseets publikasjon *[[Danmarks Kirker]]* fra 1937 og ledende redaktør 1948-71.

Han var gift 1. gang 13. april 1927 med aktuar cand.aet. Inger M., f. 12. september 1902, datter av nasjonalbankdirektør Jak. Kr. Lindberg (død 1932) og hustru Inger f. Tornøe (død 1935); 2. gang 23. desember 1949 med arkitekt, redaktør Elna Møller.

## Forfatterskap
* *Danmarks Runeindskrifter* (s. m. Lis Jacobsen, 1942), lommeutgave av samme 1942.
* *Jon Skonvig og de andre runetegnere* I (1956), II (1958) disputats
* *[[Bernt Notke]]s altertavle i [[Århus domkirke]] og Tallinntavlen* I-II, 1970.
* "Hjælpemidler og metoder i epigrafiens tjeneste", i *[[Fornvännen]]*, 1932.
* "Er runeskriften opstået i Danmark", i *Nationalmuseets arbejdsmark 1951*.
* "Christiansborg Slot" (i *Danske Slotte og Herregaarde*)
* "Malerier og deres forbilleder", i *Årbog for nordisk Oldkyndighed*, 1955.
* "Christian IIs altertavle", i *Nationalmuseets arbejdsmark 1965*.
* "Runer", *[[Skalk]]*, 1965.
* "Trekantrelieffet over Ribe domkirkes kathoveddør", i *Vitterhets akademiets handlingar*, 1972 og *Skalk* 1973.
* *Runerne i Danmark og deres oprindelse* 1976.
* Medforfatter: *[[Danmarks Kirker]]: Sorø, Tisted, Københavns. Frederiksborg og de sønderjyske Amter*
* Medarbeider (runer, kirker) ved flere leksikon Trap ''Danmark'', *Før og Nu* etc.
* Utgiver (sammen med Mouritz Mackeprang) av Christian Axel Jensen: *Danske adelige gravsten* II, 1953.
* Rådgiver for redaksjonen av *[[Weilbachs Kunstnerleksikon]]* III (1952).

### På internettet
* Erik Moltke: "Anmeldelse af en anmeldelse" (''Historie/Jyske Samlinger'', Ny rekke, Bind 12; 1977)

## Andres anmeldelser
* Peter Foote (anmeldelse af: Erik Moltke: ''Runerne i Danmark og deres oprindelse''; København, Forum 1976; i: ''Historisk Tidsskrift'', 13. rekke, Bind 6; 1979)

## Referanser


## Kilder
* *[[Kraks Blå Bog]]* 1974
Middelmann

**«Middelmann»** er en sang av humortrioen Prima Vera, opprinnelig utgitt 18. oktober 1982 på musikkalbumet *[[Ha ha he he ho! (De gærne har'e godt)]]*. Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (piano) Jahn Teigen og Anita Skorgan (orgel).

I 1980 ga Åge Aleksandersen ut musikkalbumet *[[Ramp (album)|Ramp]]*. En sang derfra heter «Gjennomsnittsmainn». Teksten er en oppfordring til å se fremover i tid og ikke bare ture frem; eksempelvis med å pumpe opp olje fra Nordsjøen slik at verden ikke har nok i fremtiden. Ergo leve litt mer jamt og i middels tempo.

Prima Veras sang har kjappere tempo og er helt forskjellig i melodiform, men har tatt opp tråden med Aleksandersens tittel og de erklærer at alt i trioens liv er middels. Sangen har tre vers hvor Tom Mathisen synger første linje og Jahn Teigen det andre. Resten synger de sammen.

«Middelmann» er også inkludert på *[[Prima Vera Show]]* (utgitt juni 1999 – bonus-CD).

## Referanser
Park Sanssouci

**Park Sanssouci** eller **Sanssouciparken** i Potsdam dekker et område på 2,89 kvadratkilometer. Den forvaltes av Stiftung Preußische Schlösser und Gärten Berlin-Brandenburg. Øst for terrassen til Sanssouci slott finnes krypten fra 1745 som fra 17. august 1991 har vært gravsted for den prøyssiske kong Fredrik II. 

Under kong Fredrik II også kjent som *Fredrik den store* ble det etablert følgende bygninger og annen arkitektur i parken: 

* Sanssouci
* Bildegalleriet
* Neue Kammern
* Neptungrotten
* Det kinesiske tehuset
* Neues Palais
* Vennskapstemplet
* Det antikke tempelet
* Obeliskportalen og obelisken

Fredrik Vilhelm IV av Preussen oppførte følgende bygninger i parken:
* De romerske badene
* Friedenskirche (Potsdam) med andre bygninger

I nærheten av Sanssouciparken finnes ytterligere parker og bygninger:

* Anlegg med kunstige ruiner på Ruinenberg
* Belvedere på Klausberg
* Drakehuset på Klausberg
* Orangerislottet (eller Neue Orangerie) på  Klausberg
* Schloss Charlottenhof

Slottet og parken er fra 1990 oppført på UNESCOs liste over verdens kulturarv under overskriften Slott og parker i Potsdam og Berlin.

## Eksterne lenker
*
Sex! sex! sex!

**«Sex! sex! sex!»** er en sang med humortrioen Prima Vera, opprinnelig utgitt 18. oktober 1982 på musikkalbumet *[[Ha ha he he ho! (De gærne har'e godt)]]*. Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer).

Jahn Teigen synger (noen ganger tostemt) og teksten handler om hvordan man blir forfulgt av synet av nakne damebein i ukeblader og filmer uansett hvor man ser. Prima Vera synes det blir for mye påvirkning.

En konsert-versjon ble inkludert på *[[The Prima Vera Show]]* (utgitt juni 1999) hvor Teigen synger over et playback. Studio-versjonen ble også utgitt september 2000 på *[[Rest of the best vol 2,5]]*.

## Referanser
Om guder og mennesker

***Om guder og mennesker*** (originaltittel: *Des hommes et des dieux*) er en fransk dramafilm fra 2010, regissert av Xavier Beauvois og med Lambert Wilson og Michael Lonsdale i hovedrollene.

Filmen er basert på en hendelse i 1996, der en gruppe munker i Trappistordenen, har «dialog og nærhet med den muslimske befolkningen»
lokalt, i Tibhirine i Atlas-fjellene i Algerie. Åtte munker ble kidnappet av Groupe islamique armé og senere drept, uten at gjerningspersonene er blitt dømt. 

Filmen ble belønnet med en Grand Prix under filmenfestivalen i Cannes i 2010.

## Handling
En gruppe munker har en fredelig rutine med bønn, medisinsk hjelp og samhandling med samfunnet. Men dette blir snart avbrutt av trusselen fra en islamsk fundamentalistisk gruppe. Men deres valgte leder, abbed Christian (spilt av Lambert Wilson) avslår beskyttelsen av de korrupte sivile myndighetene.

Munkene føler seg splittet i spørsmålet om de burde bli værende, eller om de burde flykte fra Algerie. Men før en avgjørelse kan bli tatt, går en gruppe fundamentalister ledet av Ali Fayattia, til området på julaften.

## Skuespillere
* Lambert Wilson som Christian
* Michael Lonsdale som Luc
* Olivier Rabourdin som Christophe
* Philippe Laudenbach som Célestin
* Jacques Herlin som Amédée
* Loïc Pichon som Jean-Pierre
* Xavier Maly som Michel
* Jean-Marie Frin som Paul
* Abdelhafid Metalsi som Nouredine
* Sabrina Ouazani som Rabbia
* Abdallah Moundy som Omar
* Olivier Perrier som Bruno
* Farid Larbi som Ali Fayattia
* Adel Bencherif som en terrorist

## Referanser


## Eksterne lenker
* 
*
Arkeologiåret 1544

**Arkeologiåret 1544** er en oversikt over blant annet utgravninger, fødte og avdøde personer med tilknytning til arkeologi i 1544.

## Hendelser

## Fødsler
*Robert Glover, engelsk heraldiker, slektsforsker og antikvar (død 1588)

## Dødsfall
*22. mars – Johannes Magnus, svensk katolsk biskop og runolog (født 1488)
Emma Stone

**Emily Jean** «**Emma**» **Stone** (født 1988) er en amerikansk skuespillerinne som er kjent for roller som Skeeter i *[[Barnepiken]]* og Gwen Stacy i *[[The Amazing Spider-Man]]*. Ellers har Stone også opptrådt i filmer som *[[Crazy, Stupid, Love]]*, *[[Marmaduke]]* og *[[Gangster Squad]]*. Hun vant Oscar for beste kvinnelige hovedrolle for rolleskildringen i *[[La La Land]]* og fikk hovedrolle i Disneys Cruella (2021).

## Karrière
Stone hadde flere småroller på TV, før hun fikk en av hovedrollene i TV-serien *[[Drive (TV-serie)|Drive]]* (2007), som ble kansellert etter fire episoder. Hennes første store filmrolle var i komedien *[[Superbad]]* (2007), hvor hun spilte mot blant andre Jonah Hill og Michael Cera. Hun spilte deretter i flere komedier, som *[[The Rocker]]* (2008), *[[The House Bunny]]* (2008) og *[[Ghosts of Girlfriends Past]]*, før hun fikk rollen som "Wichita" i hitfilmen *[[Zombieland]]* (2009), som også hadde med Jesse Eisenberg og Woody Harrelson. Etter det fikk hun hovedrollen i *[[Easy A]]* og *[[Barnepiken]]*, samt at hun også spilte en viktig rolle i *[[Crazy, Stupid, Love.]]* med Steve Carell og Ryan Gosling. Stone ble nominert til en Golden Globe for sin rolle i *Easy A*.

Hun portretterte Gwen Stacy i *[[The Amazing Spider-Man (2012)|The Amazing Spider-Man]]* med Andrew Garfield, som var en igjeninnspilling av *[[Spider-Man]]*-serien fra 2000-tallet. Hun gjentar også rollen oppfølgeren *[[The Amazing Spider-Man 2]]*, som har amerikansk première 2. mai 2014. Norgespremièren er imidlertid satt til 25. april det samme året. Stone spilte igjen mot Ryan Gosling i kriminalfilmen *[[Gangster Squad]]* (2013), en film hvor også Josh Brolin og Sean Penn spilte hovedroller.

Hun har også spilt i filmene *[[Birdman (film)|Birdman]]* og *[[Magic in the Moonlight]]*. Stone ble nominert til Oscar for beste kvinnelige birolle for rolleskildringen i *Birdman*. I 2017 vant hun også Oscar for beste kvinnelige hovedrolle for arbeidet i Damien Chazelles filmmusikal *[[La La Land]]*, hvor hun spilte hovedrollen som Mia Dolan.

## Biografiske opplysninger
Hun er datter av Krista og Jeff Stone, har en bror som heter Spencer, og kan spore deler av familien tilbake til Sverige. Hun har opplyst at familie og venner kaller henne Emily, men at hun har tatt artistnavnet Emma fordi navnet Emily Stone allerede var opptatt da hun søkte om å bli medlem i Screen Actors Guild, og også fordi moren bruker det som kjælenavn på henne. Som eksempel på favorittfilmer har hun nevnt *[[Manhattan (film)|Manhattan]]*, *[[Network]]*, *[[Harold and Maude]]* og *[[Byens lys]]*. Hennes skuespilleridoler er Gilda Radner og Diane Keaton.

Emma Stone er naturlig blond, men hun fikk sin første rolle i tenårene etter å ha farget håret mørkebrunt. Judd Apatow, produsenten til *[[Superbad]]*, fikk henne deretter til å farge håret rødt fordi han mente dette passet bedre til rollen i *Superbad*. Som Gwen Stacy i *[[The Amazing Spider-Man]]* og *[[The Amazing Spider-Man 2]]* har hun sin naturlige blonde hårfarge.

## Filmografi
### Film

### Fjernsyn

## Referanser


## Eksterne lenker
*
Jeff Williams

**Jeffrey «Jeff» Francis Williams** (født 6. juni 1972 i Canberra) er en australsk baseballspiller som deltok i de olympiske leker 1996 i Atlanta og 2004 i Athen.

Williams vant en olympisk sølvmedalje i baseball under Sommer-OL 2004 i Athen. Han var med på det australske laget som kom på andreplass i turneringen bak Cuba. Australia tapte finalen til Cuba med 2-6.

## OL-medaljer
*  2004  Athen -  Sølv  i baseball  Australia

## Referanser


## Eksterne lenker
*
Giorgi Kadagidze

**Giorgi Kadagidze** (født 10. april 1980) er en georgisk økonom, som fra 2009 til 2016 var sentralbanksjef for Georgias nasjonalbank. 

Kadagidze ble utpekt som sentralbanksjef av president Mikheil Saakashvili, kun 28 år gammel. Han tok da over etter at Davit Amaghlobeli hadde vært fungerende sentralbanksjef siden Roman Gotsiridze sluttet i 2007. 

Han har utdanning i bedriftsøkonomi fra European School of Management, og har en Bachelorgrad fra Preston University i 2001. Deretter tok han spesialisering innen offentlig forvaltning ved Georgian Institute of Public Affairs, og en Master of Public Administration. 

Han begynte sin yrkesmessige karriere i 1992, i revisjons- og rådgivningsfirmaet UBC International. Etter dette jobbet han i People's Bank, som leder for kredittavdelingen, før han jobbet et halvt år i Tbilisi kommune i 2005, som bl.a. økonomisjef (*Head of Financial Division*). I juli 2005 fikk han jobb i Georgias nasjonalbank. I starten var han leder for *Depository Institutions Supervisory Department*. Her jobbet han imidlertid mindre enn et år. Etter tre år utenfor sentralbanken fra mars 2006 til februar 2009, før han returnerte til sentralbanken som sentralbanksjef i februar 2009. 

Da hans termin som sentralbanksjef utløp 25. februar 2016 ble Koba Gvenetadze som ny sentralbanksjef.

## Referanser


## Eksterne lenker
* Presentasjon på sentralbankens hjemmeside (arkivert)
Arkeologiåret 1488

**Arkeologiåret 1488** er en oversikt over blant annet utgravninger, fødte og avdøde personer med tilknytning til arkeologi i 1488.

## Utforskninger

## Utgravninger

## Funn

## Publiseringer

## Andre hendelser
*Det antas at Rhoneston depotet ble gravd ned ca. 1488. Depotet ble funnet igjen i 1961.

## Fødsler
*19. mars – Johannes Magnus, svensk katolsk biskop og runeforsker (død 1544)

## Dødsfall
…
Still Ignorant

***Still Ignorant*** er et konsertalbum av det amerikanske thrash metal-bandet Sacred Reich. *Still Ignorant* var den siste utgivelsen bandet gav ut før de ble oppløst i 2000. Bandet har i ettertid blitt gjenforent, men har kun gitt ut et samlealbum.

## Sporliste

## Personell
*Phil Rind – Vokal og bass
*Wiley Arnett – Gitar
*Jason Rainey – Gitar
*Greg Hall – Trommer
Rogsjøen

**Rogsjøen** er en innsjø på Finnskogen i Åsnes kommune i Innlandet. Sjøen ligger i Kynndalen, rundt 20 kilometer nordøst for Flisa. Den har utløp via en bekk som munner ut i Kynna etter et par hundre meter. Den vestlige delen av sjøen ligger innenfor Kynndalsmyrene naturreservat.

## Referanser




## Eksterne lenker
* «Rogsjøen gapahuk» , Den norske turistforeningen
Aaron Taylor-Johnson

**Aaron Taylor-Johnson** (født **Aaron Perry Johnson**; 1990) er en britisk skuespiller. 

Johnson slo igjennom i rollen som John Lennon i *[[Nowhere Boy]]* (2009), og som Dave Lizewski/Kick-Ass i *[[Kick Ass]]* (2010). Han har senere spilt i *[[Albert Nobbs]]* (2011) og *[[Savages]]* (2012). Han spilte også i *[[Anna Karenina (2012)|Anna Karenina]]* (2012), og gjentok rollen som Dave i *[[Kick-Ass 2]]* i 2013.

For sin rolle som Ray Marcus i Tom Fords dramathriller *[[Nocturnal Animals]]* (2016) mottok han Golden Globe for beste mannlige birolle.

## Utvalgt filmografi
* *[[Kraven the Hunter]]* (2023)
* *[[The Wall (film fra 2017)|The Wall]]* (2017)
* *[[Nocturnal Animals]]* (2016)
* ** (2015)
* *[[Captain America: The Winter Soldier]]* (2014)
* *[[Godzilla (2014)|Godzilla]]* (2014)
* *[[Kick-Ass 2]]* (2013)
* *[[Anna Karenina (2012)|Anna Karenina]]* (2012)
* *[[Savages]]* (2012)
* *[[Albert Nobbs]]* (2011)
* *[[Chatroom]]* (2010)
* *[[Kick-Ass (film)|Kick-Ass]]* (2010)
* *[[Nowhere Boy]]* (2009)
* *[[Georgias dagbok - Bekjennelser om gutter, klining og katter]]* (2009)

## Referanser


## Eksterne lenker
* 
*
Yuya Ando

**Yuya Ando** (født 27. desember 1977) er en japansk baseballspiller som deltok i De olympiske leker i 2004 i Athen.

Ando vant en olympisk bronsemedalje i baseball under Sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia med resultatet 1–12, men vant bronsefinalen mot Canada med 11–2.

## OL-medaljer
*  2004  Athen -  Bronse i baseball  Japan

## Referanser


## Eksterne lenker
*
Robin Tunney

**Robin Tunney** (født 19. juni 1972 i Chicago) er en amerikansk skuespiller. 

Hun er best kjent for sine hovedroller i filmen The Craft og fra TV-seriene *[[Prison Break]]* og *[[The Mentalist]]*. Tunney er irsk-amerikansk etterkommer etter faren Pat, som var bilselger, som emigrerte fra hjemlandet Irland og vokste opp på South Side i Chicago, ved Orland Park. Moren hennes arbeidet som bartender. Hun ble oppdratt katolsk og hun ble utdannet ved katolske skoler. Hun fortsatte senere med å studere kunst ved Chicago Academy for the Arts. 

I en alder av 19 år, flyttet Tunney til Los Angeles, California og fikk flere tilbakevendende TV-roller som *Class of '96*, *Law & Order*, *Dream On* og *Life Goes On*. Hun ga sin banebrytende ytelse med rollen som en suicidal tenåring i *Empire Records*, og hun tiltrakk seg ytterligere oppmerksomhet ved å spille heks i filmen *The Craft*. Hun barberte hodet for sin rolle i *Records* og måtte dermed bære en parykk i *The Craft*. 

I 1997 spilte Tunney i Bob Gosses *Niagara*, Niagara med Henry Thomas i en forestilling som gjorde at hun ble tildelt skuespiller-prisen Volpi Cup i 1997 under Venice International Film Festival. Hun spilte hovedrollen i en pilot-episode av TV-serien *House* som en barnehage-lærer som kollapser og blir diagnostisert med dysfasi. Hun ble kreditert som «spesiell gjestestjerne» for sin rolle i denne episoden. 

Tunney giftet seg med produsent og regissør Bob Gosse den 4. oktober 1997 som hun tidligere hadde arbeidet i filmer. Men de skilte lag etter 5 år, i 2002. Siden 2007, har Tunney vært forlovet med den australske forfatteren og regissøren Andrew Dominik, men hun var single igjen, per august 2010. Hun er nå forlovet med Page Hamilton fra gruppen Helmet.

## Eksterne lenker
*
Patricia Wettig

**Patricia Wettig** (født 4. desember 1951 i Cincinnati, Ohio) er en amerikansk skuespiller og dramatiker. 

Hun er best kjent for sine roller i TV-seriene *Thirtysomething*, *[[Prison Break]]* og *[[Brothers & Sisters]]*. Hun ble utdannet ved Ohio Wesleyan University og ble senere uteksaminert fra Temple University i 1975. Hun vendte tilbake til studiene senere og fikk en MFA innen skuespill fra Smith College i 2001. 

Wettig er gift med skuespiller og produsent Ken Olin, og de har to barn, Clifford (født 1983) og Roxanne (født 1985). Datteren Roxanne (bedre kjent som «Roxy»), er en leder for og medlem av MTV-serien *The City*. Selv om Wettig har opptrådt i en rekke filmer (inkludert *[[City Slickers]]* og *The Langoliers*), er hun best kjent for sitt arbeid i forskjellige TV-serier. Hun høstet strålende kritikker (og en rekke priser) for sin rolle som Nancy Weston i ABC's serie *Thirtysomething*. Hennes skildring av Nancys kamp mot kreft vakte stor anerkjennelse og oppmerksomhet. Hun har også portrettert Joanne McFadden i TV-programmet *[[St. Elsewhere]]*. I tillegg dukket Wettig opp i en rekke TV-serier i løpet av 1980-og 1990-årene inkludert *[[LA Law]]*, *[[Frasier]]*, *[[Hill Street Blues]]* og *[[Remington Steele]]*. 

Wettig er et ofte omtalt medlem av staben i ABC-serien *Brothers & Sisters*, som debuterte på TV i september 2006. I serien spiller hun elskerinnen til Walker-familiens patriarken, Holly Harper. Wettig hadde også en gjentagende rolle som CIA-psykologen Dr. Judy Barnett i serien *Alias*, som ble produsert og regissert av hennes ektemann og tidligere medstjerne fra serien *Thirtysomething*, Ken Olin.

## Referanser


## Eksterne lenker
*
Wouldn’t Change a Thing

«**Wouldn't Change a Thing**» er en sang av den australske sangeren Kylie Minogue. Sangen er den andre singelen fra hennes andre album *[[Enjoy Yourself]]*. Singelen ble utgitt den 24. juli 1989 og var skrevet av Stock Aitken Waterman.

## Informasjon
I Storbritannia var B-siden «It's No Secret» som ble utgitt som en single i Nord-Amerika, Japan, Australia og New Zealand i 1988. Sangen var ment å bli utgitt som den femte singelen fra debutalbumet *[[Kylie (album)|Kylie]]* men ble avlyst til fordel for «Hand on Your Heart» og ble utgitt som B-siden av «Wouldn't Change a Thing».

## Musikkvideo
Videoen viser Kylie som lekent koser seg i en hage i London, ispedd studioklipp av henne i både uformelle og formelle klær. Hun har på jeans og en svart skjorte knyttet på midten og en kveldskjole, og et skjørt laget av perler.

## Formater og sporliste
;CD-singel
#«Wouldn't Change a Thing» – 3:17
#«Wouldn't Change a Thing» (Your Thang Mix) – 7:10
#«Je Ne Sais Pas Pourquoi» (The Revolutionary Mix) – 7:16

;7" singel
#«Wouldn't Change a Thing» – 3:17
#«It's No Secret» – 3:55

;12" singel
#«Wouldn't Change a Thing» (Your Thang Mix) – 7:10
#«It's No Secret» (Extended Mix) – 5:46
#«Wouldn't Change a Thing» (Instrumental) – 3:17

;Australsk CD
#«Wouldn't Change a Thing» (Your Thang Mix) – 7:10
#«Wouldn't Change a Thing» – 3:17
#«Turn It into Love» – 3:37

## Topplisten

## Referanser


## Eksterne lenker
* ''Wouldn't Change a Thing''  på Allmusic
Tra la la

**«Tra la la»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen ble innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Barbara Ann» og ble skrevet av Fred Fassert for vokal-gruppen The Regents (Fasserts bror var med i gruppen). De ga ut sin versjon på singel i 1961. Den mest kjente versjonen tilhører The Beach Boys som i 1965 ga den først ut på musikkalbumet *[[Beach Boys' Party!]]* og litt senere på singel.

Tekstens handling på originalen går ut på at tekstens jeg er på dans og spør tre damer om å bli med på dansegulvet, men han synes det blir kjedelig helt til han ser Barbara Ann. Han ber henne ta hans hånd siden han er i dansehumør. Hvorvidt han fikk dansen med Barbara Ann, kommer ikke fram av teksten.

Prima Veras tekst er en parodi på denne kortfattete handlingen. De gir lytteren et innblikk i tekstens skriveprosess der de blant annet synger at «tra-la-la» er det beste de kan finne på av tekst. De har prøvd å skrive setningene på tre andre språk, men fant ut at norsk allikevel var det mest egnete. Jahn Teigen er solist uten å bruke falsettstemme (slik Brian Wilson gjør på The Beach Boys' versjon). Både Teigen og Tom Mathisen korer i bakgrunnen. 

Sangen ble også gitt ut på samlealbumene *[[Best of Ebba]]* (januar 1981) og *[[Rest of the best vol 2,5]]* (september 2000).

Trioen mimet etter «Tra la la» for NRK i programmet *Det er Norge som er bra!* (sendt 12. januar 1980). Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

## Referanser
VM i bandy 2011

**Bandy-VM for herrer 2011** var det 31. mesterskapet i Bandy-VM og ble arrangert i Kazan i Russland. Mesterskapet fant sted fra 23. til 30. januar 2011. Både A-VM og B-VM ble holdt i dette tidsrommet. De fire beste lagene i gruppespillet avanserte til semifinalene. Nummer seks i A-pulja måtte spille kvalifisering mot vinneren av B-pulja for den siste plassen i Bandy-VM 2012. Russland ble verdensmester etter seier 6-1 mot Finland i finalen.

## A-VM

### Gruppespillet
{| style="margin-left:1em;"
|- style="vertical-align:top;"
|

{|
|-
||

### Semifinaler

### Finaler

**Bronsefinale**

**Finale**

## B-VM

### Gruppespillet

### Plasseringskamper

**Kamp om 10.-plassen**

**Kamp om 8.-plassen**

## Kvalifisering for A-VM 2012

## Medaljeoversikt

{|
|- valign="top"
|

## Referanser


## Eksterne lenker
* Kampoppsett og resultater (bandysidan.nu)
Trur’u je er deilig

**«Trur'u je er deilig»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Da Ya Think I'm Sexy?» og ble gitt ut på singel med Rod Stewart i november 1978. Stewart skrev sangen sammen med trommeslager Carmine Appice. Originalteksten handler om de nervøse tankene som oppstår både hos en dame og en mann som møter hverandre på et dansested før hun blir med han hjem. 

Tekstens jeg i Prima Veras tekst har mange utseendemessige skavanker, men prøver allikevel å få kontakt med en dame. I Stewarts original forekommer ordet «dime», som i Prima Veras versjon blir sjokolademerket «Dajm». Jahn Teigen synger.

Sangen er også utgitt på samlealbumene *[[Best of Ebba]]* (januar 1981) og *[[Rest of the best vol 2,5]]* (september 2000).

Prima Vera fremførte «Trur'u je er deilig» på NRK programmet *[[Halvsju]]* den 26. januar 1980. Teigen sang over et playback, mens Tom Mathisen og Herodes Falsk parodierte disco dans.

## Referanser
Jack G. Westergaard

**Jack Gøtzsche Westergaard** (født 1908, død 1975) var en dansk forretningsmann og politiker.

Han var medredaktør i *Studium* i 1930, og i 1932 ble han valgt til formann i Konservativ Ungdom (KU) ved en kampvotering mot sittende formann Christian R. Christensen. Westergaard ledet organisasjonen igjennom en svært fremgangsrik periode med en vekst fra 16&nbsp;000 medlemmer i 1932 til 30&nbsp;000 i 1935. Westergaard var den fremste eksponenten for en fløy av Konservativ Ungdom som kritiserte parlamentarismen og de krisene som man mente den hadde medført, og fløyen lot seg inspirere av korporativisme etter mønster fra den italienske fascismen.

Inntil Folketingets forbud mot politiske uniformer i 1933, fulgte visse kretser av Konservativ Ungdom etter Danmarks Socialdemokratiske Ungdom (DSU) og Danmarks Kommunistiske Ungdom (DKU) med uniformering, deriblant i form av rideklær, lange støver, marsjerende stormtropper og oppstrakt høyrearm som hilsen. Westergaard og hans fløy tok imidlertid avstand fra Danmarks Nationalsocialistiske Arbejderparti (DNSAP), som man mente var en blek kopi av Nationalsozialistische Deutsche Arbeiterpartei (NSDAP), og som dermed ikke tok tilstrekkelig hensyn til danske forhold.

I 1936 lyktes John Christmas Møller og Poul Sørensen, begge med sterkt demokratiske idealer, i å felle Westergaard som formann og innsette den demokratiske, moderate og konservative Aksel Møller istedenfor. I 1937 var Westergaard leder av København KUs politiske avdeling, hvorfra han muligens utøvde stor politisk innflytelse overfor daværende formann i København KU, Leo Dane. I 1938 forsøkte Westergaard og hans fløy å gjenvinne formannskapet i Konservativ Ungdom ved å stille Hans Mørup, den relativt ukjente formannen i Aabenraa KU, som motkandidat til Leo Dane fra Aksel Møllers fløy, men tapte voteringen, og samme år ble Westergaard ekskludert. Han gikk inn i den mer eller mindre nazistiske bevegelsen Nationalt Samvirke og var også aktiv i Dansk Samling og Den Nationale Liga, sistnevnte med teknokratiske, antikommunistiske, antikapitalistiske og korporative elementer. På tross av tidligere motsetninger meldte han seg inn i DNSAP i februar 1942 med det formål å grunnlegge en dansk koloni på Krim.

Westergaard var utdannet cand.polit. og gjorde karrière i forretningslivet.

## Referanser
Klassiske bokverk

***Klassiske bokverk*** var en serie av oversettelser fra gresk og latinsk litteratur til nynorsk som ble utgitt av Det norske Samlaget fra 1921 til 1943. Noen av bøkene er gjenutgitt senere.

## Liste over titler
* Aiskhylos: *[[Agamemnon (skuespill)|Agamemnon]]*. Oversatt av Eirik Vandvik, 1932.
* Augustin: *[[Confessiones]]*. Oversatt av Åsmund Farestveit, 1943.
* Catullus: *Dikt i utval*. Oversatt av Erik Eggen og Asgaut Steinnes, 1921. 2. utgave, oversatt av Erik Eggen, Sigmund Skard og Asgaut Steinnes, 1978.
* Cæsar: *[[Gallerkrigen|Gallarkrigen]]*. *Fyrste boki*. Oversatt av Eiliv Skard, 1926. *Fyrste og andre boki*. Oversatt av Bjarne Svare, 1925.
* Flavius Arrianus: *[[Epiktet]]: Handbok i moral*. Oversatt av Bjarne Skard, 1927.
* Evripides: *[[Medeia (skuespill)|Medeia]]*. Oversatt av Matias Skard, 1926.
* Livius: *Marsjen over Alpane*. Oversatt av Erling Rykkja, 1931.
* Lukian: *[[Anacharsis|Eit ordskifte um idrott]]*. Oversatt av Eiliv Skard, 1926.
* Marcus Aurelius: *Tankar*. Oversatt av Eiliv Skard, 1924.
* Platon: *[[Faidon]]*. Oversatt av S. Dalen, 1928. Ny utgave ved Anfinn Stigen, 1973; sammen med *Kriton*
* Platon: *[[Symposion (Platon)|Gjestebodet]]*. Oversatt av Eirik Vandvik, 1939.
* Platon: *[[Gorgias (dialog)|Gorgias]]*. Oversatt av Eiliv Skard, 1937. 2. utgave, oversatt av Anfinn Stigen, 1971.
* Platon: *[[Kriton]]*. Oversatt av Kristen Rekdal, 1923. Ny utgave ved Anfinn Stigen, 1973; sammen med *Faidon*
* Platon: *[[Sokrates’ forsvarstale]]*. Oversatt av Eiliv Skard, 1921. 2. utg 1927 med tittelen *Forsvarstalen åt Sokrates*. 4. utgave, oversatt av Anfinn Stigen, 1972.
* Plutark: *Revolusjonen i Sparta*. Oversatt av Eiliv Skard, 1927.
* *Polykarps martyrium*. Oversatt av Eiliv Skard, 1934.
* Sallust: *Catilina*. Oversatt av Eiliv Skard, 1928.
* Sallust: *[[Jugurtha]]*. Oversatt av Eiliv Skard, 1923.
* Seneca: *Moralske brev til Lucilius*. Oversatt av Eiliv Skard, 1941.
* Sofokles: *[[Antigone (skuespill)|Antigone]]*. Oversatt av Matias Skard, 1923.
* Sofokles: *[[Elektra (Sofokles)|Elektra]]*. Oversatt av Matias Skard, 1927.
* Sofokles: *[[Kong Oidipus]]*. Oversatt av Matias Skard, 1930.
* Tacitus: *[[Germania (Tacitus)|Folk og seder i Germania]]*. Oversatt av Halvdan Koht, 1923.
* Xenofon: *[[Anabasis]]*. Oversatt av Olav Rytter, 1925.

## Se også
* Norrøne bokverk, en annen serie fra Samlaget
## Kilder
* *[http://urn.nb.no/URN:NBN:no-nb_digibok_2007120400039 Bøker 1868–1992]*. Oslo: Samlaget, 1993.
Gemma Arterton

**Gemma Arterton** (født 2. februar 1986 fra Gravesend i England) er en britisk skuespiller.

Arterton slo gjennom med en rolle i *[[Jentene fra St.Trinian's]]* (2007). Hun hadde hovedrollen i en BBC-filmatisering av *Tess av slekten D'Urberville* (2008), og var samme året å finnes som Strawberry Fields i *[[Quantum of Solace]]*.

Hun hadde tittelrollene i *[[The Disappearance of Alice Creed]]* (2009) og *[[Tamara Drewe]]* (2010).

I 2010 hadde hun roller i de to storfilmene *[[Clash of the Titans (film 2010)|Clash of the Titans]]* (2010) og *[[Prince of Persia - The Sands of Time]]* (2010). Hun var planlagt å spille i Titans-oppfølgeren *[[Wrath of the Titans]]* (2012) men en krasj med filmen Hansel (2013) hindret henne fra å delta.

Arterton har også spilt rollen som Grete i Tommy Wirkolas Hollywood-debut Hansel (2013).

I 2013 spilte hun i thrilleren Runner, Runner, med Ben Affleck og Justin Timberlake i hovedrollene. I 2016 opptrådte hun i den britiske skrekkfilmen The Girl with All the Gifts.

## Referanser




## Eksterne lenker
* 
*
Kistefoss (Jevnaker)

**Kistefoss** er ett av fire fossefall Randselva som er utbygget for kraftproduksjon. Fossen ligger like nedenfor utløpet av Randsfjorden til Randselva, der elva danner kommunegrense mellom Jevnaker og Ringerike.

Fossen har i lang tid vært utnyttet til industrielle formål. Kistefos Træsliberi etablerte sin virksomhet der i 1889, og driften varte til 1955. I 1996 ble det etablert museum i de gamle lokalene etter tresliperiet. Den første kraftstasjonen (Kistefoss I) sto ferdig i 1938, mens den andre (Kistefoss II) sto ferdig i 1956. Kraftressursene ble oppkjørt i 1991 og eies av Viul Kraft AS.

Her ligger også Kistefos-Museets skulpturpark og The Twist.

## Kistefoss målestasjon
**Kistefoss målestasjon** (12.228.0) ligger i Randselva, like nedenfor fossen. Eier er Foreningen til Randsfjords regulering. Elva inngår i Randsfjordvassdraget. Målestasjon leverer i dag 5 forskjellige målinger og har vært operativ siden 1916. Blant målingene er vannføring, vannstand og vanntemperatur på vannet som renner ut fra Randsfjorden, som har et nedbørsfelt på . Randselva kulminerer i Storelva i Hønefoss, der den møter Ådalselva i Begnavassdraget og renner videre gjennom Ringerike ned mot Tyrifjorden i Drammensvassdraget.

## Referanser
Johan Eberhard Nielsen

**Johan Eberhard Colbjørnsen Nielsen** (født 13. desember 1827 på Stemsrud i Grue, død 17. mars 1916) var en norsk målmann.

Nielsen var sønn av en sorenskriver og ble student i 1845. Etter studier ved universitetet ble han *[[cand. jur.]]* i 1851, og arbeidet deretter i fire år som skriversfullmektig, før han ble kopist i Indredepartementet i 1855. Han ble fullmektig i departementet i 1864. I 1870 ble han politimester på Kongsberg, og i 1884 sorenskriver i Sand i Nedenes amt. Han ble i dette embetet til 1912, da han gikk av i en alder av 85 år.

Alt da Ivar Aasen la grunnlaget for landsmålet på 1850-tallet, ble Nielsen begeistret for målsaken. På 1860-tallet var han med i Døleringen, kretsen omkring A. O. Vinje, han var med på å utgi *[[Vort Land]]* fra 1867, og han deltok i grunnleggelsen av Det norske Samlaget i 1868, hvor han satt som styremedlem til 1870.

Ved siden av målsaken interesserte Nielsen seg for folkeminnesamling. Sammen med Ludvig M. Lindeman hadde han alt i 1863 utgitt en samling på *30 gamle norske Kjæmpevisemelodier*, og i 1868 fikk han utgitt *Segnir fraa Hallingdal* som en av Samlagets første bøker. Han interesserte seg også for språk, særlig gammelgresk, og utga i 1907 en oversettelse av et utvalg fra *[[Iliaden]]*.

## Referanser


## Kilder
* Aure, Anton: «J. E. Nielsen». Ivar Aasen-tunet
Torfinn Hellandsvik

**Torfinn Hellandsvik** (1929–2004) var en norsk innvandringsmotstander og selverklært nasjonalist. I 1991 stiftet han organisasjonen Den Norske Forening som han ledet frem til sin død. Han var tidligere aktiv i organisasjoner som Stopp Innvandringen og Folkebevegelsen mot innvandring. Han fikk en del medieomtale i 1990-årene etter at han stod som arrangør av det omstridte møte på Godlia kino i 1995. Han ble også omstridt på grunn enkelte negative karakteristikker av innvandrere gjennom sitt eget propagandatidsskrift. 

Han har utgitt debattbøker som *Folkevandring til Norge? Søkelyset på norsk fremmedpolitikk* (1988), *Myten om det fargerike fellesskap* (1994) og *En feilslått flyktninge- og innvandringspolitikk* (1995). Han har også skrevet læreboka *Havet* (1977).

Hellandsvik var utdannet Adjunkt ved kokk- og stuertskolen i Oslo og arbeidet i 36 år som lærer i Oslo.

## Referanser
Ernst Akmar

**Ernst Teodor Akmar** (født 7. september 1877, død 10. desember 1957) var en svensk egyptolog.

Akmar ble filosofie doktor i Uppsala i 1904, og var dosent i egyptisk (språk) 1904-1917. Ved Karl Piehls død i 1904 overtok Akmar redigeringen av det grunnleggende egyptologitidsskriftet *Sphinx* og publiserte der mange egyptologiske artikler inntil tidsskriftet opphørte i 1925.

## Referanser


## Kilder
* Svensk uppslagsbok, Lund 1929
Kistefossen (Salangen)

**Kistefossen** er en foss i Salangselva på grensa mellom Salangen og Bardu kommuner i Troms fylke. Fylkesvei 851 mellom Brandhaug/E6 og Sjøvegan krysser elva over Kistefossbrua. Like nedenfor ligger Kistefoss mølle, som var i drift fra 1938 til ca 1950.

## Referanser
Gyldenløve fort

**Gyldenløve fort** er ett av tre fort ved Fredriksten festning i Halden kommune. Dette fortet vender mot øst, og kan nås lettest fra Iddeveien, sørøst for Halden by.

I 1683 ble det oppført et lite, befestet tårn på stedet, og året etter ble det reist palisadeverk omkring det. I 1703 ble palisadene revet og erstattet med ordentlig murverk. Under beleiringen i 1718 ble Gyldenløve skutt i stykker og ble stormet av svenskene den 8. desember. Fortet ble gjenoppbygd i 1720-23, men i 1752 ble det stilt spørsmål om dets strategiske betydning. Men fra 1785 ble Gyldenløve utvidet og forsterket med nye tenaljer og palisader. Det ble innredet nye batteristillinger i 1813.

I 1902 ble tårnet revet ned til 2. etasje og det ble forsterket og bygd om som base for en 12&nbsp;cm Schneider-Canet tårnkanon. Men etter Karlstadtraktaten ble de moderne våpnene fjernet i 1906. På 1900-tallet ble det diskutert å gjenoppføre tårnet, men uten at dette har ført til noe konkret resultat.

## Se også
* Overberget fort

## Litteratur
* 
* 

## Eksterne lenker
* 
*
Rasmus Ryter

**Rasmus Ryter** (levde 1562) var en dansk kalkmaler som var aktivt på Jylland på midten av 1500-tallet. Han har signert maleriene i Auning kirke og skrevet årstallet 1562.

## Referanser

 


## Kilder
* Weilbachs kunstnerleksikon
* Kalkmalerier hos Nationalmuseet
Torgny Säve-Söderbergh

**Torgny Säve-Söderbergh** (født 29. juni 1914 i Lund, død 21. mai 1998) var en svensk forfatter, oversetter og professor i egyptologi.

Säve-Söderbergh disputerte allerede som tjuesjuåring med avhandlingen *Ägypten und Nubien* (1941) og foretok siden både arkeologiske og historiske undersøkelser, noe som ledet til at egyptologi ble et eget fag i 1947. Han var professor i egyptologi 1950-1980. Ved siden av sine forskningsrapporter var han flink til å popularisere, noe som viste seg i radioforedrag og i bøkene *Egyptisk egenart* (1945) og *Faraoner och människor* (1958). Da Aswandammen skulle bygges på 1960-tallet ble Säve-Söderbergh prosjektleder for en samnordisk ekspedisjon (1960–64) i UNESCOs store aksjon for å redde tempel og historiske kulturminner. Hele området ble arkeologisk undersøkt og mange tempel ble reddet. Den store mengden av funn og data fra den samnordiske ekspedisjonen ble publisert i fjorten volumer med Säve-Söderbergh som utgiver. En popularisert skildring hadde han i boken *Uppdrag i Nubien: Hur världen räddade ett lands kulturminnen* (1996) (Sitert fra *Frängsmyr: Svensk idéhistoria* (Natur och Kultur 2004)                   

Han ble innvalgt som medlem av Kungliga Vetenskapsakademien i 1975.
                                            
## Bibliografi
* *Egyptisk egenart* 1945
* *Faraoner och människor* 1958
* *Uppdrag i Nubien* 1996

## Priser og utmerkelser (utvalg)
* 1970 – Övralidspriset 

## Referanser


## Eksterne lenker
* Bilde av Torgny Säve-Söderbergh
Elements, Pt. 1

***Elements, Pt. 1*** er det niende studioalbumet til det finske power metal-bandet Stratovarius.

## Sporliste

## Personell
*Timo Kotipelto – Vokal
*Timo Tolkki – Gitar og vokal
*Jens Johansson – Keyboard
*Jari Kainulainen – Bass
*Jörg Michael – Trommer

## Eksterne lenker
*
Wiesel

**Wiesel** er et efternavn som blant annet benyttes av disse personene:
* Eliezer «Elie» Wiesel
* Torsten Nils Wiesel
Tamara Drewe

***Tamara Drew*** er en britisk filmkomedie fra 2010, regissert av Stephen Frears og med Gemma Arterton og Dominic Cooper i hovedrollene. Filmen er basert på tegneserien med samme navn, av Posy Simmonds.

## Sammendrag
I Ewedown, en fiktiv landsby i Dorset, England bor Tamara Drewe, en ung og attraktiv journalist. Hun vender hjem med den hensikt å selge sin nå avdøde mors hus som hun nylig har arvet, og som hun vokste opp i. Andy, en tidligere bekjent, er tiltrukket av henne. Tamaras nærmeste nabo heter Nicholas, en produktiv forfatter. Hennes kone Beth sørger for mat og losji til deres gjester som leier en bolig av ekteparet.

På et tidspunkt innleder Nicholas en affære med Tamara. Andy som har fått i oppdrag å reparere huset slik at Tamara kan selge det, blir klar over forholdet hennes med Nicholas. Det gjør også to lokale tenåringspiker som er misunnelige på Tamara.

## Skuespillere
* Gemma Arterton som Tamara Drewe
* Roger Allam som Nicholas Hardiment
* Bill Camp som Glen McCreavy
* Dominic Cooper som Ben Sergeant
* Luke Evans som Andy Cobb
* Tamsin Greig som Beth Hardiment
* Jessica Barden som Jody Long

## Eksterne lenker
* 
*
Kalle Klovn

***Kalle Klovn*** (orig: *Charlie Chalk*) er en britisk dukkefilmserie for barn på 13 episoder som ble sendt på BBC fra 1988 til 1989. Serien handlet om Kalle Klovn, en munter klovn som sovnet i båten sin mens han var ute på fisketur og drev i land på en merkelig øy. Kalle ble raskt kjent med de andre som bodde på øya og bestemte seg for å bygge seg et hus og slå seg ned der. Sammen opplevde de forskjellige eventyr, og de måtte alltid se opp for alle kokosnøttene som til stadighet falt ned fra trærne.

I Norge gikk serien som Barne-TV på NRK i norsk-dubbet versjon. Den ble sendt første gang i 1990. Sven Lange stod for den norske oversettelsen, mens den norske instruksjonen var ved Morten Lange. Seriens norske tittelmelodi ble sunget av Anders Hatlo. 

## Hovedpersonene
* **Kalle Klovn** (norsk stemme: Trond Brænne) er en godhjertet og fredfull klovn som blir strandet på den merkelige øya. Han har en artig gange og er flink med trylletriks.
* **Kaptein Mildred** (norsk stemme: Inger Teien) er sjefen på øya og bor ombord i det strandede skipet Buttercup (engelsk for smørblomst). Hun har alltid for vane å liste opp ting som må gjøres: "1: du må gjøre slik...; og 2: du må gjøre sånn..." osv. Figuren er en parodi på Margaret Thatcher, britisk statsminister da serien ble laget.
* **Ludvik T. And** (norsk stemme: Anders Hatlo) er en liten and med kort lunte. Han er full av idéer og en ordentlig bedreviter som er overbevist om at hans løsninger alltid er de beste.
* **Kjøpmann John** (norsk stemme: Anders Hatlo) er øyas altmuligmann. Ikke bare styrer han en butikk som kan skaffe alt en trenger, men han kjører også sykkeldrosje.
* **Arnold** (norsk stemme: Morten Røhrt) er en snill rosa elefant, som dessverre er fryktelig klønete - til stor irritasjon for Ludvik.
* **Edward** (norsk stemme: Morten Røhrt) er en hyggelig apekatt som alltid er fryktelig trøtt og gjerne sovner midt i en samtale.
* **Feen Mary** (norsk stemme: Inger Teien) er en gammel fe som bor på Buttercup sammen med Kaptein Mildred. Hun kan trylle, og den egenskapen viser seg ofte nyttig, men dessverre har tryllestaven hennes en lei tendens til å forsvinne.
* **Bert** er et stort monster som bor i en hule. Han er snill og vennlig, men er ikke spesielt oppvakt og har lett for å kjede seg.
* **Søple-Bill** er et lite insekt som alltid har fullt opp med å rydde på øya. Han beklager seg stadig over at det er for mye søppel på øya, og er ikke klar over at årsaken til at det aldri tar slutt på søppelet er at det er et hull i søppelposen som han alltid har med seg.

## Referanser


## Eksterne lenker
*
CryEngine 3

**CryEngine 3** er en spillmotor utgitt av Crytek 14. oktober 2009.

Den 11. mars 2009 kunngjorde Crytek at det ville innføre CryEngine 3 på Game Developers Conference i 2009. Den nye motoren er utviklet for bruk på Microsoft Windows, PlayStation 3 og Xbox 360. Motoren støtter også utviklingen i DirectX 9, 10 og 11.

Den 1. mars 2010 ble en ny video av motoren utgitt for i3D 2010-symposiet, som demonstrerer «Light Propagation Volumes for Real Time Indirect Illumination».

## Referanser


## Eksterne lenker
*
Inna (artist)

**Elena Alexandra Apostoleanu** (født 16. oktober 1986 i Mangalia, Constanța, Romania), bedre kjent under artistnavnet **Inna**, er en rumensk sanger. Hennes hovedsjangere er dance og elektronika. Hun er kanskje mest kjent for hennes første albumutgivelse, ved samme navn som den populære tittellåten kalt *[[Hot (album)|Hot]]*.

Andre album hun har gitt ut er *I am the rocker*, *Party Never Ends* og *INNA*.

## Referanser


## Eksterne lenker
* 
* 
* 
*
The Vaccines

**The Vaccines** er et London-basert Indierock-band. 

Bandet ble dannet i 2010, og består av vokalist Justin Young, bassist Árni Árnason, gitarist Freddie Cowan og trommeslager Yaonn Intonti. De gav ut sin første singel, *Wreckin' Bar (Ra Ra Ra)*,  22. november 2010. De har signert med Columbia Records, og deres andre singel, *Post Break-Up Sex*, kom 24. januar 2011.

Debutalbumet, *What Did You Expect From The Vaccines?,* ble gitt ut 21. mars 2011.

## Referanser


## Eksterne lenker
* 
* 
*
Gloppen Musikkfest

**Gloppen Musikkfest** er en årlig musikkfestival på Sandane i Gloppen kommune med hovedvekt på klassisk musikk, selv om det er rom for andre sjangre. 

Gloppen Musikkfest ble startet i 2003 som en forening, og fra 29. mars 2009 omgjort til en stiftelse. I stiftelsens vedtekter breskrives formålet om å skape et aktivt kunst- og kulturmiljø på høyt kunstnerisk nivå, spesielt i Gloppen og Nordfjordregionen, men også for distriktene rundt. Ved siden av den årlige festivalen tilbys det gjennom året ulike former for seminarer og kurs. Minst et av innslagene ved festivalene skal vere rettet mot barn og unge.

Gloppen Musikkfest står også som arrangør for ulike kulturarrangement utenom den årlige festivalen. Det best kjente alternative arrangement er produksjonen av operaen Heksene fra 2008, basert på Roald Dahls bok «Heksene» med musikk av Marcus Paus og libretto av Ole Paus.

## Historie

## Eksterne lenker
* Festivalens hjemmesider